Հայաստանի Հանրապետության կառավարության հետ բանակցությունների ընթացքում` վերջին 15 օրերին, հանքավայրում պայթեցման աշխատանքներն ավելի են հաճախացել, իրականացվել են օր ու գիշեր։ Հայաստանի Հանրապետության կառավարության խոստացած ժամկետներից ավելի երկար սպասելով և որևէ արդյունք չգրանցելով՝ Վայոց Ձորի բնակիչները որոշում են կայացրել փակել դեպի հանքավայր տանող բոլոր ճանապարհները և չդադարեցնել բողոքի գործողությունները, մինչև հանքավայրի աշխատանքների լրիվ և վերջնական դադարեցումը։